אגם אסד

אגם הפרת (בערבית: بحيرة الفرات; תעתיק מדויק: בחירת אלפראת, הגייה: בּוּחַיירַת אל-פוּרָאת), בעבר אגם אסד (בערבית: بحيرة الأسد), הוא שמורת טבע על נהר הפרת, בחלק המכונה תסובת הפרת המערבית, במחוז א-רקה שבסוריה. הוא נוצר בשנת 1974 כאשר הושלמה הקמת סכר טבקה. אגם אסד הוא האגם הגדול בסוריה עם קיבולת של 11.7 קילומטר מעוקב ושטח מקסימלי של 610 קילומטרים רבועים. מערכת תעלות עושה שימוש במי האגם להשקיית אדמות חקלאיות על גדות הפרת.

האגם משמש מקור מי שתייה עבור העיר חלב ומהווה מקור לתעשיית דיג. חופי האגם התפתחו למערכת אקולוגית משמעותית.

על גדות האגם נמצא האתר הארכאולוגי של העיר העתיקה אמר. הקמת הסכר הביאה להצפת אתרים ארכאולוגים על ידי מי האגם. במסגרת מאמץ בינלאומי שנוהל על ידי אונסק"ו, נחפרו אתרים רבים ככל האפשר באזור שהיה צפוי להיות מוצף. בין האתרים שנחפרו היה תל פרי, שהוצף על ידי מי האגם ב-1974, תל אבו הוריירה, מורייבת וחבובה כבירה.

250px|ממוזער|ימין|מראה של האתר אמר על חוף אגם אסד

קישורים חיצוניים

 הערות שוליים 

קטגוריה:סוריה: גאוגרפיה
קטגוריה:סוריה: חקלאות
קטגוריה:אגמי אגירה מלאכותיים